ΓΡΑΠΤΗ ΕΡΩΤΗΣΗ P-0052/02

υποβολή: Dana Scallon (PPE-DE) προς το Συμβούλιο

(22 Ιανουαρίου 2002)

Θέμα: Έρευνα με χρήση εμβρύων

Στο Συμβούλιο τέσσερα κράτη μέλη (Ιταλία, Γερμανία, Αυστρία και Ιρλανδία) εξέφρασαν την αντίθεσή τους για ευρωπαϊκή χρηματοδότηση της έρευνας που χρησιμοποιεί έμβρυα. Η έρευνα αυτή απαγορεύεται επίσης στην Γαλλία. Στο πλαίσιο του έκτου προγράμματος πλαισίου της Ευρωπαϊκής Ένωσης για την έρευνα (2001-2006), πώς αντιμετωπίζει το Συμβούλιο το νομοθετικό ψήφισμα του Ευρωπαϊκού Κοινοβουλίου της 14.11.2001(1) που οδηγεί σε επέκταση της χρηματοδότησης σε έργα που απαγορεύονται εκ του νόμου στο ένα τρίτο των κρατών μελών της ΕΕ·

Στο πλαίσιο αυτό η ΓΔ Έρευνας της Επιτροπής των ΕΚ πουποτίθεται ότι θίγει όλα τα ζητήματα που αφορούν την έρευνα με χρήση εμβρύωνποστηρίζει ότι προωθεί μια ισόρροπη άποψη για τις δυνατότητες και δυσκολίες που συνδέονται με την έρευνα αυτή(2). Πώς αντιμετωπίζει το Συμβούλιο το γεγονός ότι ενώ προωθεί σταθερά την έρευνα με χρήση εμβρύων, η ΓΔ Έρευνας απλώς αγνόησε τις εθνικές αυτές διατάξεις,ποβιβάζοντάς τις σε θέσεις ανάλογες εκείνων των Ταλιμπάν(3)·

(1) για την πρόταση απόφασης του Ευρωπαϊκού Κοινοβουλίου και του Συμβουλίου όσον αφορά το πολυετές πρόγραμμα-πλαίσιο 2002-2006 δράσεων έρευνας, τεχνολογικής ανάπτυξης και επίδειξης της Ευρωπαϊκής Κοινότητας, με σκοπό τηνλοποίηση του Ευρωπαϊκού Χώρου της Έρευνας (COM(2001)94 — C5-0087/2001 — 2001/0053(COD)).

(2) Επιστολή του Επιτρόπου Busquin σε μέλος του ΕΚ, 21.12.2001.

(3) Συνέντευξη Τύπου του κ. Busquin 18.12.2001.

Απάντηση

(13 Μαΐου 2002)

Όσον αφορά τις απόψεις του Συμβουλίου για το νομοθετικό ψήφισμα του Ευρωπαϊκού Κοινοβουλίου της 14ης Νοεμβρίου 2001 σχετικά με την πρόταση της Επιτροπής για το Έκτο Πρόγραμμα Πλαίσιο Δραστηριοτήτων (ΕΚ) όσον αφορά τη χρηματοδότηση της έρευνας που χρησιμοποιεί ανθρώπινα έμβρυα, η κυρία βουλευτής ασφαλώς γνωρίζει την κοινή θέση που καθόρισε το Συμβούλιο στις 28 Ιανουαρίου 2002 και, ειδικότερα, τη συνοδευτική αιτιολογική έκθεση του Συμβουλίου που έχει ως εξής:

- το Συμβούλιο συμφώνησε με το Ευρωπαϊκό Κοινοβούλιο να περιληφθούν παραπομπές σε διάφορες σχετικές διεθνείς πράξεις στις οποίες θα βασίζεται η δεοντολογική αξιολόγηση των δραστηριοτήτων του Προγράμματος πλαισίου, περιλαμβανομένων και εκείνων που αφορούν το ζήτημα της έρευνας που χρησιμοποιεί ανθρώπινα έμβρυα,

- όσον αφορά την ερμηνεία των αρχών αυτών, ύστερα από τις πρόσφατες και ταχείες εξελίξεις, ιδίως στον τομέα της βιοτεχνολογίας, καθώς και λόγω των διεξαγόμενων συζητήσεων, συμπεριλαμβανομένων εκείνων που διεξάγονται στο Ευρωπαϊκό Κοινοβούλιο και σε εθνικό επίπεδο, το Συμβούλιο έκρινε ότι δεν είναι σκόπιμο, προν το παρόν, να καθοριστεί κατάλογος θεμάτων έρευνας για τα οποία δεν θα χορηγείται κοινοτική χρηματοδότηση. Ωστόσο το Συμβούλιο δεσμεύεται να εξετάσει διεξοδικότερα το ζήτημα αυτό, εφόοσον απαιτείται, μαζί με το Ευρωπαϊκό Κοινοβούλιο.

Κατά τον καθορισμό της κοινής θέσης του Συμβουλίου, ορισμένες αντιπροσωπίες, μεταξύ των οποίων και εκείνες που αναφέρει η κυρία βουλευτής, γνωστοποίησαν τις απόψεις τους όσον αφορά την έρευνα που χρησιμοποιεί ανθρώπινα έμβρυα. Οι απόψεις αυτές περιέχονται στα πρακτικά της συνόδου του Συμβουλίου της 10ης Δεκεμβρίου 2001. Από την πλευρά του, το Συμβούλιο θα εξετάσει τη θέση του διεξοδικότερα στη διάρκεια των συζητήσεων κατά τη δεύτερη ανάγνωση της πρότασης για το Έκτο Πρόγραμμα πλαίσιο.

Το Συμβούλιο δεν μπορεί να σχολιάσει τη στάση Υπηρεσιών της Επιτροπής για το εν λόγω θέμα και προτείνει στην κυρία βουλευτή να απευθυνθεί σχετικά απευθείας στην Επιτροπή.